kardosdrur/scandi-wiki huggingface dataset:
Bergamo Alperne

Bergamo-Alperne er en stor bjergkæde i den italienske region Lombardiet, nord for byen Bergamo.

Afgrænsning 
Bergamo-Alperne begrænses
 i vest af Comosøen,
 i nord af Valtellina, Apricapasset og Val di Corteno (mod Bernina-Alperne resp. Sobretta),
 i øst af Val Camonica og Lago d'Iseo (mod Adamello).

I syd, ved byen Bergamo, grænser Bergamo-Alperne til Posletten.

Højeste bjerge 
Vigtige toppe i Bergamo-Alperne er
 Pizzo di Coca (3.052 moh.)
 Pizzo Redorta (3.037 moh.)
 Monte Gleno (2.883 moh.)
 Corno Stella (2.620 moh.)
 Monte Legnone (2.610 moh.)

Dale og øvrig inddeling 
I nord danner Bergamo-Alperne en massiv bjergkæde i vest–østlig retning. Det er kun mindre dale, som strækker sig indover i Bergamo-Alperne fra Valtellina på denne side. Derimod er der flere lange dale, som strækker sig mod denne hovedkæde sydfra. De største er Val Brembana og Val Seriana, som er hhv. 40 og 50 km lange. Bjergene mellem disse to dale, Comosøen og Val Camonica, er betydeligt lavere end hovedkæden (2.512 moh. i Piz Arera) og betegnes også som «Bergamo-Foralperne» (Prealpi Bergamasche)

Geologi 
Normalt regnes Bergamo-Alperne til Central-Alperne. Specielt de sydlige dele (Bergamo-Foralperne) består imidlertid for store deles vedkommende af kalksten. Man kan derfor også se, at Bergamo-Alperne omtales som en del af de Sydlige Kalkalper.

Natur, kultur og historie 
San Marco-passet (1.985 moh.) mellem Val Brembana og Valtellina har siden middelalderen været en vigtig handelsrute fra Venezia via Bergamo til Graubünden og Sydvest-Tyskland.

Bjergkæder i Alperne
Lombardiet
Bjergkæder i Italien
Sondrestrom Air Base

Sondrestrom Air Base, forkortet SAB blev oprettet i 1941 som Bluie West Eight af USAF under 2.verdenskrig.
Efter 2.verdenskrig kom Den kolde krig og i 1960 blev DYE-2 og DYE-3 oprettet på indlandsisen, som en del af Distant Early Warning Line (DEW Line). Sondrestrom Air Base forsynede DYE stationerne på indlandsisen.
Da DYE stationerne på indlandsisen blev opgivet i 1992 forlod USAF Sondrestrom Air Base.
Området er nu civilt og kaldes Kangerlussuaq med Lake Ferguson og Blackridge.

Ekstern henvisning  

Welcome to Sondrestrom Air Base Greenland

USA's militæranlæg på Grønland
Qeqqata Kommune
Bindestue

Bindestue (også strikkestue) var i gamle dage betegnelsen for den skik at samles i en stue for at strikke i fællesskab.

I Bindeegnene bestod den skik, som gik af brug i slutningen af 1800-tallet, at flere familier eller rettere ugifte individer af flere huse samledes om vinteraftener på eet sted, 10, 12 og flere i tallet, til såkaldte bindestuer.

De tog alle sæde omkring et bord. Af enhvers uldnøgle udmåltes nu lige mange favne, alt i forhold til tiden, de forud havde bestemt at være samlede; garnet blev lagt (i en "rinkning") på bordet, men enderne kastedes over en krog, som binderne havde fastsyet oven for det venstre armhul (eller en krog i loftet).

Ved skinnet af en lampe, som hang fra loftet midt over bordet, og under eventyr og sang af de mest begavede eller under samtaler om dagens og egnens begivenheder bandt (dvs strikkede) man nu ivrig helt til midnat og nogle gange længere.

Bindestuen har haft betydning ved i lange tider at bevare erindringen om gamle sagn, sange m. m. De er forevigede ved Steen Steensen Blichers berømte novelle E Bindstouw fra 1842.

Litteratur 
 St. St. Blicher, Viborg Amt, København 1839, s. 157.
 Evald Tang Kristensen, Jyske Folkeminder, I, København 1871, s. V ff.
 H. F. Feilberg, Dansk Bondeliv, København 1889, s. III ff.

Strikning
Traditioner fra Danmark
Kulturteknik
Barløse Kirke

Barløse Kirke ligger i den sydlige del af landsbyen Barløse ca. 8 km NØ for Assens i Region Syddanmark.

Romansk bygning af tilhugne granitkvadre og munkesten (munkesten tidligst 2. halvdel af XII. århundrede).

Kirken består af skib og kor, der fremtræder ud i eet uden adskillelse, et kirketårn mod vest og et våbenhus mod nord. Den oprindelige kirke i romansk stil er senere nedbrudt og materialerne genbrugt ved nyopførelse. Til kirken er anvendt tilhugne granitkvadre og munkesten. Spor efter en oprindelig norddør (kvindedør) er bevarede. Ved skibets østgavl er bevarede de gamle sokkelsten fra et ældre, nu forsvundet apsis. Adskillelse mellem skib og kor er markeret ved, at gulvet ved alteret er hævet tre Trin. Gavlspidsen er dekoreret med blændinger.

Tårnet har gavle med blindinger i øst og vest. En trappe fører op til klokkerummet. På nordsiden af tårnet findes en kvist af træ fra renæssancen, under hvilken kirkeklokken er ophængt i en åbning i muren.

Tårnrummet og skibet er hvælvede.

Våbenhuset er opført af munkesten og har et fladt, pudset loft.

Kirkens altertavle er et maleri, der viser Jesus hos Martha og Maria.

Eksterne kilder og henvisninger 

 Barløse Kirke hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Bindeegnene

Bindeegnene er en ældre betegnelse for de egne i Jylland, hvor strikning af uldvarer blev drevet som væsentlig indtægtskilde.

Ved midten af det 19. århundrede regnedes 90 sogne (i Viborg, Ringkøbing, Vejle og Skanderborg Amter) at henhøre til Bindeegne, og i disse sogne var omtrent 2/3 af befolkningen sysselsatte med binding, dvs strikning.

"I nogle Sogne", siger Steen Steensen Blicher, "gaar Bindingen saa vidt, at de fleste, især af Kvindekønnet, end ikke paa deres Vandringer lægger Bindetøjet til Side. Ja, der gives endog mange, som om Helligdage strikker, lige til de naar Kirkedøren, og, naar de træder ud af Kirken, atter tager fat paa Arbejdet".

I slutningen af 1800-tallet indskrænkedes bindingen væsentlig til Hammerum Herred samt den vestlige del af Lysgård og Middelsom Herreder, og forsvandt helt i løbet af første halvdel af 1900-tallet. I stedet overtog en egentlig tekstilindustri.

Befolkningen i Lysgård, Hammerum, Bølling og Ulfborg Herreder fik, ved reskript af 14. februar 1741, ret til at forhandle hjemmegjorte uldvarer ved "Omløbere" overalt i riget.

Se også 
 Bindestue

Litteratur 
 St. St. Blicher, Viborg Amt, København 1830, s. 155 ff.

Håndarbejde
Industrihistorie
C.Th. Christensen

Christen (Christian) Thomsen Christensen (26. januar 1832 i København – 26. januar 1905 sammesteds) var en dansk nordamerikaner.

Liv og virke 
 
Christensen kom 1846 i handelslære, men drog 1850 til New York og arbejdede sig hurtig op, så at han allerede 1853 kunne gifte sig med en dansk født dame og 1855 fik ansættelse i en bank. 

Som ivrig republikaner og begejstret tilhænger af H.W. Beecher indtrådte han ved borgerkrigens udbrud 1861 i et kompagni af skandinaviske frivillige og blev løjtnant. Han gjorde senere tjeneste i Mac Clellan’s felttog i Virginia 1862 og var stabschef hos general Canby ved Mobiles indtagelse 1865; til løn udnævntes han til brigadegeneral. 

Efter krigen vendte han tilbage til forretningslivet, blev 1868 associé i et stort handelshus i New York og fik 1880 en vigtig post i et af byens største bankierhuse. 1880-84 var han brigadegeneral i Brooklyns borgervæbning og der efter i nogle år divisionsgeneral for hele styrken. 1869-1873 var han dansk konsul, og både da og senere på mange måder en kraftig støtte for sine landsmænd, indtil han i sine sidste leveår vendte tilbage til Danmark.

Hædersbevisninger 

Han blev Ridder af Dannebrog 1868 og Dannebrogsmand 1873.

Gravsted 

Han er begravet på Assistens Kirkegård.

Generaler i Union Army
Dansk-amerikanere
Danskere i 1800-tallet
Konsuler fra Danmark
Personer fra København
Personer i Dansk Biografisk Leksikon
Riddere af Dannebrog
Erhvervsfolk fra USA
Brylle Kirke

Brylle Kirke ligger i den gamle del af landsbyen Brylle ca. 12 km SV for Odense i Region Syddanmark.

Den romanske kirke er tidligst nævnt i bevarede kilder 1329, da dens præst, Jacob, bevidnede tilskødningen af noget gods til Skt. Hans Kloster i Odense. Kirken blev lagt anneks til Tommerup Kirke o. 1500, og dette forhold bevaredes indtil 1877. Kirken svarede den højere takst på 20 mark under landehjælpen 1524-26.

Efter reformationen 1536 kom kirken i krones eje. Den blev tilskødet rigsadmiral Henrik Bielke sammen med Tommerup Kirke 1671. Hans arvinger bortauktionerede kirken 1704 til en københavnsk præst, Knud Jacobsen Tommerup, i hvis familie den var frem til 1743, da den var i nevøen, søkaptajn Jacob Clausen Tommerup til Tallerupgårds eje. Den forblev knyttet til Tallerupgård indtil 1780. O. 1800 overtoges den af et konsortium af lokale gårdmænd. Den overgik til selveje 1. juli 1913.

Bygning 
Kirken er i sin kerne en romansk bygning af rå kamp og formentlig opført i det senere 1100-tal. Af denne bygning er bevaret skibet og korets langvægge, den oprindelige apside er nedrevet. I senmiddelalderen, o. 1490, rejstes tårnet i vest og både kor og skib fik hvælv. Senere i middelalderen byggedes våbenhuset.

Kalkmalerier 
1894 fremdroges kalkmalede dekorationer i koret i form af cirkelkors på hvælv og geometrisk ornamentik på ribber og buer samt indskrifter og bomærker. Et yngre gotisk figurmaleri i korets østkappe blev fjernet ved Jacob Kornerups restaurering af den ældre udsmykning. En tilsvarende udsmykning af skibet blev afdækket 1912 og blev rekonstrueret på nyt kalklag året efter.

Inventar 
Kirkens ældste inventar er fra romansk tid, nemlig en granitdøbefont og et tysk røgelseskar udformet som en korsformet bygning, der nu er i Nationalmuseet. Korbuekrucifikset er fra o. 1475, mens den senmiddelalderlige altertavle blot er bevaret igennem fem apostelfigurer, der er monteret på prædikestolen fra 1854. Altersættet er fire år yngre, mens altertavlen er udført 1882 som en kopi efter Christen Dalsgaards Jesus hos Martha og Maria fra 1882 (i Vejstrup Valgmenighedskirke).

Gravminder 
Der er bevaret en del gravsten fra 1600-tallet med tilknytning til gårdene Broholm, Thobo og Lille Stærmose. Der er i alle tilfælde tale om skriftsten med ingen eller sparsom figurativ udsmykning.

Litteratur

Noter

Eksterne kilder og henvisninger 

 Brylle Kirke hos danmarkskirker.natmus.dk (Danmarks Kirker, Nationalmuseet).

 Brylle Kirke hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Flemløse Kirke

Flemløse Kirke ligger i landsbyen Flemløse ca. 9 km Ø for Assens i Region Syddanmark.

Eksterne kilder og henvisninger 
 Flemløse Kirke  hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Holevad Kirke

Holevad Kirke ligger i den lille landsby Holevad ca. 5 km NØ for Assens i Region Syddanmark.

Eksterne kilder og henvisninger 

 Holevad Kirke hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Wilfried Sauerland

Wilfried Sauerland (født 29. februar 1940 i Wuppertal) er en tysk boksepromotor og -manager. 

I 2010 blev Sauerland optaget i International Boxing Hall of Fame. Han er fader til boksepromoteren Kalle Sauerland, der arbejder sammen med faderen.

Karriere 
Bokselejre i forbindelse med Sauerland, har haft adskillige beliggenheder:

Frankfurt (Oder) med Manfred Wolke og Rudi Fink (2003), Köln med Ulli Wegner (1996–2004), og i Berlin med Ulli Wegner, siden 2004.

Boksere 
Boksere han har været/er manager for.

 Lotti Mwale
 Chisanda Mutti
 John Mundunga
 John Mugabi
 Manfred Jassmann
 Rene Weller
 Axel Schulz
 Sven Ottke
 Torsten May
 Ruediger May
 Henry Maske
 Mikkel Kessler
 Arthur Abraham
 Henry Akinwande
 Markus Beyer
 René Dettweiler
 Danilo Haussler
 Timo Hoffmann
 Marco Huck
 Alejandro Berrio
 Alexander Povetkin
 Sebastian Sylvester
 Oktay Urkal
 Nikolai Valuev
 Kubrat Pulev
 Cecilia Brækhus
 Patrick Nielsen
 Robert Helenius
 Thomas Povlsen
 Kasper Bruun

Eksterne henvisninger 
 Biografi i Tyskland 
 

Boksepromotorer
Sportsfolk fra Tyskland
Personer fra Wuppertal
Kalle Sauerland

Kalle Sauerland (født 14. april 1977 i Sydafrika) er en tysk boksepromoter og manager. Han er søn af boksepromoteren Wilfred Sauerland, der i 2010 blev tilføjet til International Boxing Hall of Fame. De leder i fællesskab Team Sauerland og var idétagerne til bokseturneringen Super Six World Boxing Classic, som deres bokser Arthur Abraham deltager i. De er også promotere for Mikkel Kessler som måtte trække sig fra turneringen på grund af en øjenskade.

Hans mor er svensk og han voksede op i Nordlondon. Han flyttede i sine ældre år til Hamburg i Tyskland hvor han nu bor med sin kone og to børn.

Kalle Sauerland er meget sportsinteresseret og stor fodboldtilhænger. Han har haft et sæsonkort til Tottenham hele livet.

Eksterne henvisninger 
 

Tjek fødselsår
Boksepromotorer
Sportsfolk fra Tyskland
Bernina Alperne

Bernina Alperne er en den eneste bjergkæde i Østalperne som når over 4.000 meter over havet. Den er opkaldt efter den højeste top, Piz Bernina. Bernina Alperne ligger på grænsen mellem den schweiziske kanton Graubünden og den italienske region Lombardiet.

Afgrænsning 
Bernina Alperne afgrænses
 i nordvest af Val Bregaglia og Oberengadin (mod hhv. Platta- og Albula Alperne),
 i nordøst af Berninapasset og Valposchiavo (mod Livigno-Alperne),
 i syd af Valtellina (mod Sobretta og Bergamo Alperne), og
 i vest af Valchiavenna (mod Lugano-Alperne).

Toppe og isbræer 
De højeste toppe i Bernina Alperne er:
 Piz Bernina (4.049 moh.)
 Piz Zupò (3.996 moh.)
 Piz Scerscen (3.971 moh.)
 Piz Roseg (3.937 moh.)
 Bellavista (3.922 moh.)
 Piz Palü (3.900 moh.)

Der findes flere isbræer i Bernina Alperne. De største er Morteratsch- (16 km²), Roseg- (8 km²), Palü- (6 km²) og Tschiervagletscher (6 km²).

Dale og anden inddeling 
Bernina Alperne deles i to dele af Malencodalen og Murettopasset (2.562 moh.). Den vestlige del hedder Bregaglia Alperne og regnes nogle gange som en selvstændig bjergkæde. Dens højeste top er Monte Disgrazia (3.678 moh.).

Geologi 
Som en del af Centralalperne dominerer metamorfe bjergarter i Bernina Alperne.

Natur, kultur og historie 
Murettopasset var en vigtig forbindelse mellem Chur og Valtellina, specielt da Valtellina var en graubündisk vasalstat. Helt frem til 1800-tallet havde passet regional betydning for handelen og blev indtil 1900-tallet benyttet af smuglere, men i dag kun af fjeldvandrere.

Bjergkæder i Alperne
Graubünden
Lombardiet
Paul le Prieur

Paul le Prieur eller Paul Prieur (ca. 1620 -ca. 1683) var en fransk miniaturemaler og emaljør

Paul Prieur kom omkring 1663 til København, hvor han blev stærkt sysselsat af hoffet. Han var en for sin tid god miniatur- og emaljemaler og må også have malet i olie. Prieur gjorde en hob billeder af Frederik 3. og dennes familie og endnu flere af Christian 5., således blot i 1678 12 Miniatureportrætter. Alene fra 1671-80 fik han for arbejder til kongen omkring 2600 rigsdaler kurant. Han arbejdede også for flere store og indflydelsesrige personer, som Christoffer Gabel, Peder Schumacher Griffenfeld, Simon Paulli, konfessionarius Hans Leth. Gode arbejder af ham er på Rosenborg: Frederik 3. og dennes børn, Christian 5., Karl 2. af England og mætressen Castlemain. Prieur synes at have forladt Danmark 1681, måske misfornøjet med, at andre franske malere og emaillører, som Jacques d'Agar og Babette, kom her til. Hans senere skæbne er ubekendt.

Ekstern henvisning 
 

Malere fra Frankrig
Personer i Dansk Biografisk Leksikon
Edgeøya

Edgeøya (Dansk: Edgeøen) en ubeboet ø som er en del af arkipelaget Svalbard. Den er placeret i Barentshavet, og er den 3. største på Svalbard. Edgeøya dækker et samlet areal på 5.073 km2, hvoraf de 2.102 km2 på den østlige side er dækket af en gletsjer. Øen er opkaldt efter den engelske opdagelsesrejsende og hvalfanger Thomas Edge.

Øen og havet omkring er en del af Søraust-Svalbard naturreservat, og Edgeøya er et vigtigt tilholdssted for isbjørne og rensdyr.

Der er ikke offentlig adgang på Edgeøya, og alt færdsel skal på forhånd godkendes af Sysselmannen på Svalbard.

Eksterne henvisninger 

 Information på svalbard-images.com 
 Kapp Heuglin  in the Svalbard place names database, Norwegian Polar Institute

Øer på Svalbard
Støvet på en sommerfugls vinge

Støvet på en sommerfugls vinge er en bog skrevet af Bjarne Reuter. Bogen er udgivet på forlaget Branner og Korch i 1979.

Handling 

Bogen handler om en dreng, som hedder Willy Asmussen. Han er en ung, fumlet fyr, der prøver at finde en mening med livet. Den eneste han får hjælp af, og som forstår ham, er hans skøre morfar. Resten af familien består af hans mor, som drikker, "den perfekte far", der alligevel opgiver det hele, og lillebroren Nasser, som kun interesserer sig for fysikforsøg. Han må dele tilværelsen med dem og sine venner. For at finde svaret på livet, må han finde på forkludrede idéer, som ofte er understøttet af hans krigsglade morfar og den mere eller mindre sindssyge dansklærer, Gorm. I bogen rammes Willy af et anfald af spontanitet, med stor begejstring fra Gorms side, som i øvrigt mener, at ungdommen er blevet for sløv. Spontaniteten kommer til Willy, kun fordi han har brug for noget at gå op i. Det fører til en række begivenheder, som bemærkes af mange. Willy kan ikke rigtig blive klog på tilværelsen og spankulerer derfor blot hovedløst rundt. Han kan ikke finde rod noget sted. Ikke engang hans kæreste vil have noget fast! Derfor beslutter han sig til sidst, med morfarens vejledning, for at tage ud i verden for at finde den eftersøgte mening.

Litteratur i 1979
Ungdomsbøger
Bøger af Bjarne Reuter
Værker om meningen med livet
Kerte Kirke

Kerte Kirke ligger i den vestlige udkant af landsbyen Kerte ca. 12 km nordøst for Assens i Region Syddanmark.

Tårnets placering 

Som noget særligt er tårnet ikke opført ved siden af kirken, men derimod 16 meter sydvest for selve kirkebygningen. Ifølge et lokalt sagn skyldes det, at en trold i den nærliggende landsby Barløse hver nat smed en stor sten mod byggeriet og dermed ødelagde, hvad der blevet udført i løbet af dagen. Men ved at flytte tårnets placering kunne man snyde trolden, så den ikke kunne ramme byggeriet. Da trolden første nat efter flytningen kastede sin sten, ramte den således ikke. I stedet ramte stenen ned i Brænde Å nord for kirken, og man kan endda se dens fingeraftryk på stenen.

En alternativ forklaring er, at der på stedet, hvor tårnet er bygget, stod en klokkestabel udført i træ. Denne ønskede man ikke at flytte og valgte derfor at opføre tårnet i mursten her. En tredje forklaring er mere teknisk og bygger på, at kirken er opført på en bakke af sand, og derfor har jordens bæreevne ikke været tilstrækkelig til at bære et tårn på den pågældende placering, eftersom de nødvendige teknologier til at lave et sikkert fundament har ikke været til rådighed.

Noter

Eksterne henvisninger 

 Kerte Kirke hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Kongsøya

Kongsøya (Dansk: Kongsøen) en ubeboet ø som er en del af arkipelaget Svalbard. Den er placeret i Barentshavet, og er den største ø på øgruppen Kong Karls Land. Kongsøya dækker et samlet areal på 191 km2, hvoraf de 9 km2 er dækket af en gletsjer. Øen blev opdaget i 1617 af den engelske opdagelsesrejsende og hvalfanger Thomas Edge.

I 1973 blev Kongsøya en del af Nordaust-Svalbard naturreservat. 1. juli 1985 blev alt færdsel på og en radius på 500 meter omkring øen forbudt.

Eksterne henvisninger 
 The Place Names of Svalbard and Jan Mayen Norwegian Polar Institute

Øer på Svalbard
Enrique Salinas

Enrique Eduardo Guillermo Salinas de Gortari (15. november 1952 -6. november 2004) var den yngre bror til Carlos Salinas, tidligere præsident i Mexico. 

Den 6. december 2004 blev hans lig fundet med en plastikpose over hovedet i en Volkswagen Passat. Bilen var forladt og parkeret i udkanten af Mexico City. Efterforskere mente, at han blev dræbt ved kvælning.

Mord i Mexico
Køng Kirke (Assens Kommune)

Køng Kirke ligger i den vestlige udkant af landsbyen Køng ca. 14 km Ø for Assens i Region Syddanmark.

Eksterne kilder og henvisninger 

 Køng Kirke hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Dorthe Jensen

Dorthe/Dorte Jensen kan henvise til:

 Dorte O. Jensen – dansk sejler
 Dorthe Jensen (atlet) – dansk atlet
Industrispionage

Industrispionage er en form for spionage, hvor en virksomhed ulovligt skaffer sig oplysninger om konkurrentens viden. I vor tid er den sovjetiske Tupolev Tu-144 det bedste eksempel på industrispionage i stor stil. Den var en direkte efterligning af Concorde.

Erhvervsliv
Spionage
Dorthe Jensen (atlet)

Dorthe Jensen (født i 12. april 1973) er en tidligere dansk atlet, som stillede op for Aalborg FF frem til 1994 derefter Aarhus 1900. Hun vandt ni danske mesterskaber i trespring, det første som 16-årig 1989.
Har den danske rekord i trespring på 13,84 sat i ved universitetslegene på Sicilien i Catania, 29. august 1997.

Internationale mesterskaber 
 1998 EM Trespring 19.plads 13,78
 1997 VM Trespring 24.plads 13,69
 1997 VM-inde Trespring 14.plads 13,58

Danske mesterskaber 
  1998 Trespring 13,21
  1998 100 meter hæk 14,67
  1997 Trespring 13,00w
  1997 Trespring inde 13,33
  1996 Trespring 13,11w
  1996 Længdespring 6,21
  1996 Længdespring inde 5,95
  1995 Trespring 12,24
  1994 Trespring 12,40w
  1994 Længdespring 5,90
  1993 Trespring 12,00
  1992 Trespring 12,08
  1992 Længdespring 5,76
  1990 100 meter 12,51
  1990 100 meter hæk 14,54
  1989 Trespring 11,86
  1989 100 meter hæk 14,80
  1989 Længdespring 5,66
  1988 Trespring 11,60
  1988 100 meter hæk 14,89

Eksterne henvisninger 
 "Officielle Efterretninger" og "DAF i tal" 
 Statletik.dk – Profil – Dorthe Jensen
 

Trespringere fra Danmark
Atleter fra Aarhus 1900
Atleter fra Aalborg FF
Hækkeløbere fra Danmark
Længdespringere fra Danmark
VLR

VLR er en dansk radiostation, der sender fra Vejle. VLR er en forkortelse af Vejle Lokal Radio. 
Det er Jysk-Fynske Medier P/S, der står bag VLR. Koncernen udgiver ligeledes Fyens Stiftstidende, Fyns Amts Avis, Jydske Vestkysten, Aarhus Stiftstidende, Randers Amtsavis, Viborg Folkeblad, Dagbladet Holstebro-Struer, Dagbladet Ringkøbing-Skjern, Vejle Amts Folkeblad, Horsens Folkeblad samt radiostationerne Skala FM, Radio Viborg, Pulz FM, Horsens Classic og en række ugeblade i Jylland og på Fyn.

VLR har et dækningsområde i Jylland og på Fyn fra Holstebro, Tim,Ringkøbing, Herning, Skanderborg, Silkeborg, Aarhus, Horsens og Tørring i Midtjylland til Vejle, Jelling, Give, Billund, Grindsted, Kolding, Varde, Esbjerg og Fredericia i Sydjylland og hen over Fyn og til bl.a. Odense og Nyborg. VLR Sender under følgende lokalafdelinger med lokale reklamer: VLR Vejle, VLR Horsens, VLR Kolding, VLR Varde, VLR Holstebro, VLR Ringkøbing, VLR Esbjerg og VLR Fyn.

Hvert år under Jelling Musikfestival flytter VLR til Jelling, hvorfra de sender live.

I juni 2011 blev det besluttet at fusionere Radio VLR og Radio Horsens og fortsætte under navnet Radio VLR, hvor man fortsat sender fra Vejle.
Dermed blev VLR's sendeområde udvidet til også at dække Juelsminde, Odder og Aarhus.

Jysk Fynske Medier, der ejer Radio VLR, ejer også Radio Viborg og Skala FM. Radio VLR er den regionale Radio i Danmark der sender over det det største geografiske område.

VLR havde i 2013 ca. 250.000 ugentlige lyttere. Dermed er det Danmarks næststørste lokale radiostation, kun overgået af Skala FM, der også sender fra Vejle der havde 293.000 ugentlige lyttere.

VLR samarbejder med The Voice om at transmittere The Voice Trekanten, som er den del af The Voice, der bliver sendt i Trekantområdet. 
The Voice Trekanten har 109.000 ugentlige lyttere.

Noter

Eksterne henvisninger 
JF-mediers hjemmeside

Radiostationer fra Danmark
Virksomheder i Vejle
Stoledans

Stoledans er en selskabsleg, hvori der, udover musik, kun indgår nogle stole og deltagere; antallet af stole er altid én under antallet af deltagere. Dvs. at der til fx 3 deltagere er 2 stole. Når musikken starter, skal de deltagende gå rundt om stolene for så hurtigt at sætte sig, når musikken stopper, hvilket har den konsekvens at den ene af deltagerne ikke får nogen stol at sidde på og således ryger ud. Sådan fortsætter legen indtil kun én er med og udråbes til vinder.

Eksterne henvisninger
Stoledanssangen

Danse
Spil og lege